google/wiki40b huggingface dataset:
Ballykellybomben

Ballykellybomben var en terroraksjon i den nordirske byen Ballykelly i Derry den 6. desember 1982. Målet for aksjonen var et diskotek, Droppin Well, hvor mange britiske soldater fra Shackleton Barracks pleide å gå. 
Royal Ulster Constabulary (RUC) kom frem til at bomben hadde vært liten nok til å få plass i en veske, men fordi støttepillarene for det tunge betongtaket på bygningen var for svake kollapset bygningen. Det tok flere timer å få ut de overlevende. Av de omkring 150 gjestene ble sytten drept og mer enn tredve alvorlig såret. Elleve av de drepte var britiske soldater, mens seks var sivile. De aller fleste av gjestene var protestanter, men minst en katolikk ble drept. Under rettssaken mot bombemennene kom det frem at INLA hadde utført flere rekognoseringer på diskoteket «for å se om det var nok soldater til å rettferdiggjøre muligheten for sivile ofre»
Mistanken falt straks på Den provisoriske IRA, som nektet for å ha vært involvert. Kort tid etter tok Irish National Liberation Army på seg ansvaret, og uttalte: «Vi tror at bare angrep av denne typen kan få budskapet hjem til folket i Storbritannia og det britiske etablissementet. Å skyte en individuell soldat har for folket i Storbritannia svært liten effekt i forhold til media eller den britiske administrasjonen».
Angrepet ble sterkt kritisert fra begge sider i konflikten. Ingen av de seks sivile som ble drept var eldre enn 26. Åtte av de drepte soldatene var fra 1. bataljon, Cheshire Regiment, to fra Army Catering Corps og en fra The Light Infantry. 
Fire år etter angrepet ble fem personer dømt. Fire fikk livstids fengsel for flere mord, mens den femte, datter av en av de medtiltalte og kjæreste av en annen, fikk ti års fengsel for uaktsomt drap ettersom retten kom til at hun hadde blitt presset til å være med på aksjonen.
Argja kommuna

Argja kommuna var en kommune på Færøyene. Den ble opprettet ut av restene etter Tórshavnar uttanbíggja kommuna i 1978, og også denne hadde Argir som administrasjonssentrum. Øvrige bygder i kommunen var Norðradalur og Syðradalur. Kommunen ble innlemmet i Tórshavnar kommuna i 1997. Argja kommuna hadde ved innlemmelsen 1 508 innbyggere.
Rotkatalog

Metafor

Vi kan bruke et fysisk arkivskap som eksempel. Dersom de enkelte skuffene i arkivskapet representerer det høyeste nivået av underkataloger i datafilsystemet, så representerer skapet skuffene befinner i rotkatalogen. Det vil si at de andre katalogene kan være i rotkatalogen, men rotkatalogen kan ikke være i noen andre kataloger. I Unix er det mulig å plassere filer direkte i rotkatalogen. Dette blir som å plassere et dokument direkte i arkivskapet, men ikke i noen av skuffene.

Flere rotkataloger

Unix følger trehierarkiet nærmest slavisk, og i Unix er betegnelsen for rotkatalogen /. Alle andre filsystemdeler, inkludert separate harddiskpartisjoner er regnet som grener ut fra roten. Under MS-DOS og Windows blir dette derimot løst på en annen måte. Hver partisjon har en separat «stasjon» (betegnet C:\ for en partisjon montert i monteringspunktet C:) og det er ingen felles rotkatalog på et høyere nivå.
MS-DOS og Windows støtter faktisk mer abstrakte hierarki selv om det er sjeldne syn. Det kan for eksempel opprettes egne partisjoner installert i underkatalogene til en annen partisjon. Dette har vert mulig i MS-DOS med hjelp av kommandoen JOIN, og kan også oppnås i alle Windows-versjoner. I noen sammenhenger er det også mulig å referere til en slags «rotkatalog» som inneholder alle installerte harddisker, selv om den ikke kan inneholde filer direkte siden den ikke eksisterer på noe filsystem.
I Unix og lignende operativsystemer har hver prosess sin egen idé om hva rotkatalogen er. For de fleste prosesser er denne det samme som systemet sin faktiske rotkatalog, men den kan bli endret ved å bruke kommandoen chroot. Dette blir som oftest bare gjort av sikkerhetsmessige grunner for å begrense hvilken filer en prosess har tilgang til.

/root

På mange Unix-systemer er det også en katalog /root. Denne katalogen er, forvirrende nok, ikke en rotkatalog i ordets rette betydning, men hjemkatalogen til superbrukeren (også kalt root).

VMS

I operativsystemet VMS til HP (tidligere Compaq, og enda tidligere Digital Equipment Corporation) er benevnelsen rotkatalog brukt som navn på den katalogen der alle brukerens filer blir lagret. Brukeren kan også lagre underkataloger i denne katalogen, som igjen kan inneholde filer og andre underkataloger. Det som vi til vanlig omtaler som rotkatalogen heter Master File Directory i VMS.
Lille tambur

Handling

Boka begynner med at Lise Fagernes, en dyktig journalist, finner liket av en ung kvinne i en bil i et parkeringshus. Den døde heter Kristine Ramm. Gunnarstranda blir satt på saken og en obuksjon viser at kvinnen ble myrdet. Samtidig begynner venner og kjente av en kenyansk forsker, Stuart Takeyo, å bli bekymret. Det viser seg at Takeyo kjente den drepte kvinnen. Nå er han ikke å oppdrive noe sted. Politiet blir spesielt interessert i å snakke med ham da det viser seg at han var en av de siste som så Kristine Ramm i live.
Takeyo er biolog og driver et forskningsprosjekt knyttet til hvordan fremmede arter oppfører seg i miljøer hvor de ikke naturlig hører hjemme. I Området hvor han kommer fra, ved Victoriasjøen i Øst-Afrika, er folk svært fattige og miljøet sliter med ubalanse på grunn av overfiske fra en fiskeindustri bygget med bistandsmidler.
Journalisten Lise Fagernes er svært interessert i drapsetterforskningen. Dette fører henne inn i konflikter med politiet.
Når det blir på det rene at Takeyo befinner seg på sitt hjemsted i Kenya, reiser politimannen Frank Frølich dit for å avhøre ham. På flyet sitter også Lise Fagernes. De to  blir nødt til å samarbeide.
Ignacio Zoco

Landslaget

Han deltok i flere internasjonale turneringer for Spania. Han ble europamester i fotball i 1964.
Sanguo Zhi

Sanguo Zhi, eller Krøniken om De tre riker (kinesisk: 三國志 / 三国志, pinyin:: Sānguó Zhì, Wade-Giles: Sanguo Chih) er innen klassisk kinesisk historografi den offisielle og autoritative historiske teksten om perioden de tre rikers tid, og dekker Kinas historie fra år 189 til 280. Verket ble forfattet av Chen Shou mot slutten av 200-tallet. Verket forener de mindre historieverkene om de rivaliserende statene Wei, Shu og Wu i de tre rikers tid til en samlet tekst, og er hovedbasis for den senere, mer populære historiske romanen Romansen om de tre riker på 1300-tallet.
Krøniken om De tre riker består av 65 bind med i alt rundt 360 000 skrifttegn. Den er inndelt i tre bøker: Wei-boken (魏志, Wèi Zhì) på 30 bind, Shu-boken (蜀志, Shǔ Zhì) på 15, og Wu-boken (吳志, Wú Zhì) på 20. Hvert bind er utformet som en biografi om en viktig skikkelse, og bindets størrelse er en indikasjon på personens betydning.
Betania

Betania var en landsby som er nevnt i Bibelen. Den lå et stykke øst for Jerusalem. Her bodde ifølge Det nye testamente Lasarus, Marta og Maria.
På grunn av at landsbyen var et av de stedene Jesus Kristus ofte besøkte, er navnet Betania mye brukt som navn på kristne menigheter.
Oswiu av Northumbria

Oswiu (også Oswio, Oswy, Osuiu; født ca. 612, død 15. februar 670) var konge av Northumbria i dagens England fra 642 til sin død. Han regnes også som bretwalda, de angelsaksiske kongenes overherre.

Bakgrunn

Oswiu var sønn av Æthelfrith av Northumbria, og hadde en eldre bror, Oswald. Oswiu etterfulgte Oswald i Bernicia etter at Oswald falt i slaget ved Maserfield.

Virke som konge

Oswiu lyktes i å underlegge seg de fleste briter, piktere og skotter. Ved Gilling fikk han i 651 myrdet Oswine, en slektning av Edwin av Northumbria som hadde blitt innsatt som konge i Deira. Noen få år senere tok Oswiu full kontroll over Deira. 
Han ser ut til å ha vært dyktig til å danne allianser, blant annet gjennom ekteskap. Han giftet seg, antagelig i 642, med Eanfled, datter av Edwin, og forente dermed de to dynastiene som kjempet om makten i Northumbria. Han giftet bort datteren Alhfled til Penda av Mercia, og datteren Ostryth til Aethelred, Pendas tredje sønn. 
Oswiu hadde støtte fra kirken, og gjorde gjengjeld blant annet ved å overtale kong Sigeberht av Essex til å akseptere kristendommen.
I 655 ble han angrepet av Penda. Oswiu hadde langt mindre styrker til rådighet, og forsøkte å kjøpe fred. Penda ser ut til å ha avvist dette, og de to møttes i slaget ved Winwaed. Pendas allierte forlot han under slaget, og Oswiu vant en avgjørende seier. Penda og Aethelhere av East Anglia falt i slaget. 
Oswiu tok deretter kontroll over det meste av Mercia, og lot Pendas sønn Peada få en mindre bit av riket. Før slaget skal han ha lovet å sende sin datter Rifled i kloster, og å gi eiendommer til ny klosterbygg dersom han seiret. Han oppfylte dette løftet, og grunnla blant annet klosteret i Whitby. 
Mange historikere mener at han også fikk fotfeste i pikternes rike gjennom kong Talorcan.
I 660 giftet han bort sin sønn Ecgfrith med Aethelryth, datter av kong Anna av East Anglia. 
Ved synoden i Whitby aksepterte Oswiu det romerske kirkelige ritus. 
Han døde i 670, og ble etterfulgt av sønnen Ecgfrith.
Scarabaeinae

Utseende

Små til store (2–60 mm) biller, tettbygde med kraftige bein, antennene ender i en vifte. Kroppen er kort og bred, de fleste er glatte og svarte eller brunlige på farge. Hos mange arter har hannene påfallende knøler eller horn på hodet. Beina er utviklet til kraftige gravebein, i noen tilfeller mangler føttene på frambeina. Larvene er såkalte scarabaeiforme larver, fete og hvite, mer eller mindre C-formede, med en kraftig hodekapsel, kraftige men ikke spesielt store kjever og tre par korte, kraftige bein.

Levevis

Disse billene ruller møkk sammen til baller og graver dem ned, ofte ganske dypt, i bakken. Hannen og hunnen samarbeider om dette, men når gangen er ferdig og etter at de har parret seg, flyr hannen bort mens hunnen blir igjen i gangen for å ta seg av larvene som etter hvert klekkes. Hun holder møkkballene frie for rovdyr og uønsket soppvekst til larvene er fullvoksne, noe som gjerne tar flere måneder.

Den hellige skarabé

Artene i slektene Scarabaeus og Kheper (ofte kalt pilletrillere på norsk) er store, kraftige biller med skovlformet hode og lange, kraftige bein der framføttene er helt bortredusert. De lever i Sør-Europa og Afrika. Disse billene er kjent for sin rulling av store møkk-kuler. Når billen finner en kuruke eller annen møkk, klemmer den en del av denne sammen til en ball som er noe større enn billen selv. Denne graves dypt ned og tjener som mat for larven. Ballen forsvares energisk mot konkurrerende biller, og harde kamper kan oppstå. Om grunnen der møkka ligger ikke egner seg for graving, kan billen rulle dem en ganske lang strekning. Den går da baklengs og skyver møkkballen med bakbeina. Antikkens egyptere la merke til denne billens energiske arbeid. I den gamle egyptiske mytologien mente man at solen var ein slik ball, som hver dag ble rullet over himmelhvelvingen av en enorm skarabé, guden Kheper. Små skarabé-modeller ble skåret ut i mer eller mindre edle steinslag og brukt som amuletter, blant annet ble de ofte viklet inn i bandasjene rundt mumier, for eksempel på mumiens panne og bryst. Arten Scarabaeus sacer er kjent som den hellige skarabé, men egypternes opprinnelige modell kan like gjerne ha vært en av den metallskinnende artene i slekten Kheper.
Penetes pamphanis

Utseende

En middelsstor, brun sommerfugl med litt sigdformede forvinger. Oversiden er mørkbrun, forvingen med store, oransje eller røde felter.

Utbredelse

Den er utbredt i regnskogsområdene i Brasil.
Ogobor

Ogobor  er ei rap-gruppe fra Dovre som rapper på døl. 
Gruppen var blant de første i Norge som rappet på sin egen dialekt. De er mest kjent for sin radiohit «To Veidde», først spilt i på NRK Hedmark og Opplands sending, P1. Men de er nok mest kjent fra NRK P3s program Are & Odin, der de bl.a spilte live på den siste direktesendingen til Are og Odin. Navnet Ogobor er gammel Dovredialekt, og betyr «nedbør».
Ogobor ga ut en EP med fem spor  med navnet På tin i desember 2005. De spilte mange konserter i nord-dalen i 2006.
Nick Dompierre

Sponsor

Nick er sponset av Real, Spitfire, Thunder, Volcom, Solstice Skateshop, No Problemo, Adio, Roughneck Hardware, and Red Bull.
Smoke-filled room

Smoke-filled Room (røykfylt rom) er et begrep i amerikansk politikk. Et tidlig eksempel på et røykfylt rom er Boston Caucus. En rapport fra en av de som var tilstede på dette møtet i 1763 uttalte: «oldermenn, sakkyndige og representanter blir ofte valgt inn før de er valgt ... Det er der de røyker tobakk så en ikke kan se fra den ene enden av border til den andre».
Opprinnelsen til begrepet stammer fra Raymond Clapper, en reporter i United Press International som beskrev rykter om prosessen da Warren G. Harding ble nominert som republikanernes kandidat til presidentvalget i USA 1920. Etter mange uavklarte stemmer ble Harding, en relativt uvesentlig kandidat, valgt som kompromisskandidat av republikanske velgere i et privat møte på rom 404 på Blackstone Hotell i Chicago etter at debatten var fastlåst.
Ski-VM 2007

Norges tropp

Følgende utøvere var med i den norske VM-troppen:
Harry Stradling

Karriere

Etter en oppvekst i Newark jobbet Stradling med torullsfilmer i Hollywood. Han dro deretter til Frankrike og Tyskland i begynnelsen av 1930-årene. Stradling var filmfotograf på flere av Jacques Feyders filmer, blant annet Huset i Marokko (1934), Hertugen søker nattkvarter (1935), Die Klugen Frauen (1936) og En ridder uten rustning (1937). Han jobbet også på andre engelske filmer som Action for Slander (1937), The Divorce of Lady X (1938), South Riding, The Citadel (1938), Pygmalion (1938), The Lion Has Wings, Jamaica Inn (1939) og Q Planes (1939).
Stradling flyttet til USA i begynnelsen av andre verdenskrig. Alfred Hitchcock hyrte ham til Like barn leker best (1941) og Mistanke (1941). Stradlings fire siste filmer hadde Barbra Streisand i hovedrollen, blant annet musikalen Funny Girl, som han ble nominert til Oscar for. I løpet av karrièren ble Stradling nominert til 14 Oscar-priser, og han vant Oscar for beste kinematografi to ganger for Bildet av Dorian Gray (1945) og My Fair Lady (1964).
Stradling døde under innspillingen av Uglen og pusekatten i Hollywood i California.
Skipsmegler

Skipsmegler er en person som er mellommann ved forhandling og kontraktsingåelse av kontrahering (bestilling) og utleie (charter) av skip og andre maritime konstruksjoner og tjenester. Skipsmegler er ingen beskyttet tittel og før var det vanlig at man ble opplært internt i ulike skipsmeglerfirma.
Bagalkot (distrikt)

Demografi

Ved folketellingen i 2011 var det 1 890 826 innbyggere i distriktet, mot 1 651 892 i 2001. Den urbane befolkningen utgjør 31,67 % av befolkningen.
Barn i alderen 0 til 6 år utgjorde 13,95 % i 2011 mot 16,03 % i 2001. Antallet jenter i den alderen per tusen gutter er 929 i 2011 mot 940 i 2001.
Bietere

Biologi

Bieterne blir omkring 16–35 cm og trives i varmt klima og åpent terreng, nær skog og på åpne plasser i skogen. Som navnet tilsier lever de fleste artene av insekter som de fanger i lufta, for det meste bier og veps. Nebbet er moderat langt og spisst, og gjerne svakt buet nedover. Det kan ikke åpnes mer enn 30°.
Alle artene er dagaktive. Tropiske arter er standfugler, mens andre er delvis eller helt trekkfugler. Noen kan ha komplekse trekk. Artene bygger rede i huler, som fuglene graver ut selv. Noen bygger eksklusivt i sandklipper, mens andre graver ut hulene i egnede skråninger og lignende. Hulene bygges som regel i små grupper eller kolonier. Seks arter hekker imidlertid solitært. Som oftest graver artene ut nye huler hvert år, men av og til kan også gamle huler bli reparert og brukt om igjen.
Yulin (Guangxi)

Yulin (kinesisk: 玉林; pinyin: Yùlín, betydning: «Jadeskogen») er et byprefektur sørøst i den autonome region Guangxi i Folkerepublikken Kina. Det har et areal på 12.839 km² og rundt 5,98 millioner innbyggere (2004).

Hundekjøttfestivalen

Yulin fremstiller seg som hundekjøttrettenes kulinariske vugge. Hvert år i juni arrangeres det en festival for hundekjøtt, og det slaktes i den forbindelse mange tusen hunder (i 2011: 15.000 hunder).

Samferdsel

Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.
Engelen (karavell)

Byggingen av skipet

Det tok flere år for å bygge et såpass stort skip, fra planlegging til ferdigstillelse. Først måtte man utarbeide tegninger og gjøre masseberegninger og starte med hogst av trær. Det gikk med ca 1000 eiketrær for å bygge «Engelen», dvs ca 2 ha skog. Kong Hans sørget først for å ødelegge Ravnsborg slik at de kunne gjenbruke steinene når de i 1508 begynte å anlegge en stor bedding på Slotø, ei lita ubebodd øy i Nakskov-fjorden. Slotø ble kjøpt av kong Hans i 1508 med det formål å bruke øya som et skipsverft til sin påtenkte store krigsflåte. Historikeren Arild Huitfeldt skriver at det straks ble satt i gang med å bygge to store orlogskip, "Engelen" og "Maria". Våren 1509 ble kjølen til «Engelen» lagt, og den ble bygd som råskip på Slotø og siden bestykket i Sønderborg våren og sommeren 1510. «Maria» ble sannsynligvis bygd i København i årene 1513-14. Det finnes en rapport fra 29. april 1510 til rådet i Rostock, hvor to tyske kjøpmenn forteller om et stort skip som er under utrustning i Sønderborg. Det må ha vært et usedvanlig stort skip, siden man valgte å sende rapport til byrådet.

Utlånt til Nederland

"Engelen" var i sin tid det største orlogskipet som var bygd i Europa, og da "Engelen" senere ble lånt ut til hertugen av Geldern i Nederland, ble det brukt til å transportere den habsburgske kronprinsen, den senere keiser Karl 5. Når Christian II sendte skipet til Nederlandene, var det som en del av kongens frierferd til sin kommende hustru, Elisabeth. Christian fikk sin Elisabeth, men Engelen mistet han. Det store skipet ble utlånt til Elisabeths bror, den seinere tyske keiser Karl V. I en samtidig beretning fra Holland står det om skipets ankomst: ”I dette år 1514 i maj måned ankom til havnen i Veer et forfærdeligt stort skib, som hed “Engelen”, hvis lige og størrelse aldrig tidligere havde været set i Zeeland. Det kom fra kong Christian af Danmark, den anden af dette navn….”. Fra svensk side ble det fortalt at “kongens skip “Engelen” ligger i Holland og det sies at han har skjenket det til hertug Karl (keiser Maximilians søn)”. To år seinere, i 1516, førte Karl V til Spania som en del av kongekroningen. Ifølge enkelte kilder er det brent, men uansett vendte "Engelen" aldri tilbake til Danmark igjen.

Teori om svekket funksjonalitet pga hogging

Grønlandsskipperen Asbjørn Starcke (1927-2014) har utviklet en teori om hva som kan ha skjedd med "Engelen" og hennes søsterskip "Maria". Det var liten eller ingen erfaring med å bygge så store skip i Danmark og Nord-Europa for øvrig. Starcke mener begge skipene nokså tidlig ble ødelagte i kjølen, ved at den mistet sin styrke og buet svakt oppover på midten, såkalt hogging. Skipsbyggerne klarte aldri å hindre kjølsprenging når de bygde store treskip. Begge skipene har etter få år mistet sin verdi, kunne ikke brukes i krigføring og var heller ikke sjødyktige på sikt.
François Moubandje

Landslaget

15. november 2014 fikk han sin første landskamp for Sveits mot Litauen.
Han ble tatt ut i Sveits EM-tropp til EM i Frankrike 2016.
Han ble tatt ut i Sveits' tropp til VM i fotball 2018 i Russland.
Psykedelisk kunst

Psykedelisk kunst er en retning innenfor billedkunst og design som oppstod og hadde sitt høydepunkt på 1960-tallet. Bakgrunnen var dels 1950-tallets nye interesse for den dekorative, planteinspirerte art nouveau-stilen fra begynnelsen av århundret, dels hallusinasjoner og synsfenomener som oppstår i narkotikarus ved bruk av psykideliske («sinnsutvidende») stoffer som LSD og psilocybin. 
Den psykedeliske kunsten er kjennetegnet av svingende, svaiende former og sterkt oppdrevne farger. De første tendensene kom i britisk design, men stilgrepet slo brått igjennom i hippiemiljøet i San Francisco 1964–65. Fra USA spredte retningen seg raskt over hele den vestlige verden. Psykedelisk kunst gjorde seg særlig gjeldende i grafisk design og populærkultur som plakater, plateomslag, reklame og typografi, ofte knyttet til psykedelisk musikk og undergrunnskultur.
La Tentación

Transport

Ruta 3 General José Gervasio Artigas forbinder La Tentación med Colonia, San José og Salto.
Ingeniørgeologi

Ingeniørgeologi er et fag som er beslektet med geoteknikk og geologi. Det er en geologisk vitenskap anvendt på ingeniøroppgaver for å forsikre om at de geologiske forholdene på et sted er forsvarlige til byggverk med hensyn til lokalisering, utforming, konstruksjon, drift og vedlikehold. Når bruer, hus og andre byggverk skal settes opp, må først grunnen undersøkes. Ingeniørgeologen kartlegger blant annet sprekker og svakhetssoner i berggrunnen for å avgjøre om grunnen er istand til å bære en tung konstruksjon. Ingeniørgeologer undersøker og gir geologiske og geotekniske anbefalninger, analyse og utforming. De ingeniørgeologiske studiene kan gjøres under planleggingen, miljøvern-analysen, utformingen av ingeniøroppgaver eller konstruksjonsfasen av prosjekter, og under etterarbeider og forensic-faser av prosjekter.
Exaeretiformis

Utbredelse

Slekten er utbredt i Australia og på Ny-Caledonia.
Katedralen i Barcelona

Palau Episcopal

Palau Episcopal er en bygning i Barri Gòtic i Barcelona. Den ligger inntil katedralens vestlige vegg, og ble opprinnelig bygd oppå den romerske bymuren. Man kan fortsatt se rester av et forsvarstårn fra muren. 
De eldste delene av dagens bygning stammer fra 1100-, 1200- og 1400-tallet, men man vet at den eksisterte allerede på 900-tallet, om ikke enda tidligere. Palau Episcopal ble renovert i 1883 og i 1928. Fasaden er i nyklassisk stil og stammer fra 1800-tallet.
Kronprinsesse Märthas Institutt

Kronprinsesse Märthas Institutt i Oslo ble grunnlagt som en spesialklinikk for etterbehandling av poliomyelittpasienter i 1957. Den ble overtatt av staten 1965 for å drive vanlig ortopedisk kirurgi. Virksomheten flyttet til Rikshospitalet i 2003.
Anders Sandstad

Familie og yrke

Han ble født på Holan på Skogn som sønn av Henrik Andersen Westrum og Ingeborg Olsdatter Holing, men flyttet året etter til Ytterøy, hvor faren ble lensmann og overtok gården Sandstad etter sin fetter. Faren døde i 1813, så moren giftet seg på nytt med den senere stortingsmann Tørris Johnsen Worum, som overtok som gårdbruker på Sandstad. Moren og stefaren fikk seks barn, deriblant den senere lærer, ordfører og stortingsmann Johannes Tørrissen Worum.
Anders Sandstad gikk underoffiserskolen og tjenestegjorde i Inderøske kompani i Nordenfjeldske Dragonregiment fra 1822 til 1829, hvorpå han hadde ombudet som lensmann på Ytterøy frem til 1840. Han overtok som gårdbruker på Sandstad etter stefaren i 1826 og giftet seg med Christiane Johanne Møen, datter av regimentsbøssemaker Anders Larsen Møen og hustru Ingeborg Martha Olsdatter Øwre på Ytterøy. De fikk 14 barn; eldstedatteren Ingeborg giftet seg med overstiger ved Ytterøy kobberverk og ordfører John Guldahl og ble mor til sakfører, brukseier og fylkesmann Halvor Bachke Guldahl og svigermor til handelsmann og ordfører John Vigen og til lærer, klokker og ordfører Anton Faanes. Sønnen Henrik Andersen Sandstad ble lærer og gårdbruker. Han stod i spissen for frikirkedannelsen på Ytterøy i 1887. Anders Sandstads søster Agnete Sofie (gift Forberg) var mormor til ordførerne John Vigen og Sofus Vigen, som ble Sandstads grandnevøer.

Politiske og offentlige verv

Sandstad var medlem av Ytterøy herredsstyre i 22 år, medlem av formannskapet i 20 år og ordfører i 15 år; 1840–1843, 1852–1855, 1860–1861 og 1867–1871. Han var også forlikskommissær i mange år og medlem av matrikkelkommisjonen for Namdalen. Sandstad var innvalgt på Stortinget fra Nordre Trondhjems amt 1848–1853 og 1859–1861, og fungerte som vararepresentant i flere perioder. Han var medlem av Stortingets næringskomité 1848–1853 og medlem av Stortingets gasje- og pensjonskomité 1859–1861.

Æresbevisninger

Han ble tildelt Medaljen for borgerdåd i sølv i 1888.